Murandu kana Mulandu zvinoreva kuti mhosva kana kuti muripo unenge watemerwa mupari wemhosva. Munyika yeZimbabwe mune vanhu vanonzi vekwaMurandu vanowanikwa kwaMasembura, Chikwaka nekwaSeke pedyo naHanyani (Manyame). VaFwe vanoti murandu (fine) kureva muripo wemhosva. VaNyungwe vanoti mulandu (n. problems). Barotse vanoti mulatu (n. fault, offence mistake, guilt, culpability, debt, obligation). Basotho vanoti molato (n. fault, guilt) kureva murandu. VaLenje vanoti mulandu (suit, case, trial, dispute, debate, discussion, quarrel). Chuwabo vanoti muladdu (problem) kureva murandu. VaYao vanoti kuchuluka (to be many, to be too many) vachireva kuwandisa. Kune rwiyo rwaiti mirandu yachuluka? VaYao vanoti makani kana kutenda makani (to dispute) vachireva kukanana. Nsenga vanoti mlandu (n. trial, debate, argument, reason).